《重九即席点韵》
宋代·赵必象

渊明我辈人，岂为口体累。
归欤三迳秋，清吟发幽寄。
醒肯对黄花，陶然已心醉。
世俗儿女情，饮菊萸系臂。
长房果神仙，登高未为智。
落帽狂参军，声利穷所嗜。
兴来尽君欢，得句输杜二。
牛山泪沾衣，鄙哉马千驷。
悠然千载吟，高韵未易次。
人生聚几何，此意非酒为。
徜徉林壑游，磊落湖海义。
明年此会日，老健天所赐。

作者简介：赵必象字玉渊，东莞人。生于宋理宗淳佑五年，卒于元世祖至元三十一年，年五十岁。咸淳元年，（公元一二六五年）与父崇同登进士。初任高要尉，摄四会令，再任南康丞文天祥开府惠州，辟摄惠州军事判官。入元，隐居温塘村。工诗，体格清劲，有复瓿集六卷，为诗二卷，长短句一卷，杂文二卷，附录一卷，《四库总目》传于世。